Document ID: 31988D0235

Komisijos Sprendimas
1988 m. kovo 7 d.
leidžiantis Danijai nukrypti ir nustatantis lygiaverčius sveikatos reikalavimus, kurių turi būti laikomasi išpjaustant šviežią mėsą
(88/235/EEB)
EUROPOS BENDRIJŲ KOMISIJA,
atsižvelgdama į Europos ekonominės bendrijos steigimo sutartį,
atsižvelgdama į 1964 m. birželio 26 d. Tarybos direktyvą 64/433/EEB dėl sveikatos problemų, turinčių įtakos Bendrijos vidaus prekybai šviežia mėsa [1], su paskutiniais pakeitimais, padarytais Direktyva 86/587/EEB [2], ypač į jos 13 straipsnį,
kadangi pagal Direktyvos 64/433/EEB 13 straipsnį 16 straipsnyje nustatyta tvarka bet kurios valstybės narės, duodančios panašias garantijas, prašymu, jai gali būti leidžiama nukrypti nuo I priedo 45 dalies c punkto; kadangi šiems nukrypimams turi būti nustatomi sveikatos reikalavimai, kurie yra bent jau lygiaverčiai nustatytiems minėtame priede;
kadangi Danijos institucijos 1987 m. spalio 29 d. laišku padavė Komisijai prašymą dėl nuostatos, leidžiančios nukrypti nuo Direktyvos 64/433/EEB I priedo 45 dalies c punkto, taikymo šviežios galvijienos ir kiaulienos išpjaustymui; kadangi šiame prašyme siūlomi sveikatos reikalavimai; kadangi būtina, kad sveikatos reikalavimai, kurie kaip alternatyva nustatomi prašomoje nukrypti leidžiančioje nuostatoje dėl šviežios mėsos išpjaustymo, būtų bent jau lygiaverčiai Direktyvos 64/433/EEB I priedo 45 dalies c punkto reikalavimams;
kadangi Danijos siūlomi sveikatos reikalavimai yra lygiaverčiai Direktyvos 64/433/EEB I priedo 45 dalies c punkte nustatytiems reikalavimams;
kadangi šiame sprendime numatytos priemonės atitinka Veterinarijos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Nepaisydama Direktyvos 64/433/EEB I priedo 45 dalies c punkto, Danija gali leisti išpjaustyti šviežią galvijieną ir kiaulieną pagal šio sprendimo priede nustatytus reikalavimus.
2 straipsnis
Šis sprendimas skirtas valstybėms narėms.
Priimta Briuselyje, 1988 m. kovo 7 d.

Labels: 18
17
6